“Atletiko” La Ligada mavsumni 3-o‘rinda, “Atletik” esa 5-o‘rinda yakunladi

Kelasi mavsumni xalqaro maydonda o‘tkazadigan Ispaniya La Ligasi klublari milliy chempionatdagi so‘nggi o‘yinlarda maydonga tushdi.

Bir tur avval autsayder “Levante”ga imkoniyatni boy berib, chempionlik poygasidan chiqib ketgan Madridning “Atletiko” klubi so‘nggi turda 3 ochkoni qo‘lga kiritdi. Madridliklarning hujumdagi tandemi hisoblangan Fernando Torres va Antuan Grizmann tomonidan kiritilgan gollar, “Atletiko”ga “Selta” ustidan g‘alaba tortiq qildi.
Vigo klubining bu mag‘lubiyatidan foydalangan Bilbaoning “Atletik” klubi turning markaziy o‘yinida “Sevilya”ni mag‘lub etib, mavsumni 5-o‘rinda yakunladi.
Kelasi mavsum Yevropa Chempionlar Ligasida “Barselona”, “Real”, “Atletiko” va “Vilyarreal” klublari ishtirok etadi. Yevropa Ligasida esa “Atletik”, “Selta” hamda “Sevilya” jamoalari qatnashadi.
Qayd etish kerak, oldinda “Sevilya”ni ikkita final bellashuvi kutib turibdi. Jamoa 18-may kuni Yevropa Ligasining hal qiluvchi o‘yinida Angliyaning “Liverpul” klubi bilan bellashadi. Mazkur o‘yindagi g‘alaba Unai Emeri jamoasiga Yevropa Ligasidagi ketma-ket uchinchi chempionlikdan tashqari, Chempionlar Ligasi musobaqasiga yo‘llanma ham beradi.
22-may kuni esa “Sevilya” Ispaniya Kubogining finalida “Barselona”ga qarshi saf tortadi.
Ispaniya La Ligasi
 38-tur bellashuvlari
 14-may, shanba
Gollar: Arits Aduris, 11 (1:0). Arits Aduras, 31 (2:0). Xuan Munyos, 55 (2:1). Raul Garsiya, 71 (3:1).
Chetlatishlar: Koke, 34 (S). Timote Kolozeychak, 58 (S).
Gollar: Fernando Torres, 51 (1:0). Antuan Grizmann, 54 (2:0).